**Verejná súťaž - elektronicky**

**(superreverz)**

Zmiešaná zákazka

SÚŤAŽNÉ PODKLADY

Predmet zákazky: T20011 modernizácia strojnej časti turbíny TG1 PVE Ružín

Číslo: 2022/10700

Vypracoval: Ing. Miroslav Blažko

Nákupca

**Súlad súťažných podkladov so zákonom č. 343/2015 Z.z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zákon“) potvrdzuje:**

V Bratislave, dňa Ing. Peter Čambál

Manažér obstarávania tovarov, prác a core služieb

Schválil:

V Bratislave, dňa Ing. Róbert Štofko

Riaditeľ úseku obstarávania

**A.1** POKYNY PRE UCHÁDZAČOV

##### OBSAH SÚŤAŽNÝCH PODKLADOV

[Všeobecné informácie 4](#_Toc104142090)

[1. Identifikácia obstarávateľa 4](#_Toc104142091)

[2. Predmet zákazky 4](#_Toc104142092)

[3. Variantné riešenie 6](#_Toc104142093)

[4. Základné kroky postupu verejného obstarávania 6](#_Toc104142094)

[5. Pôvod predmetu zákazky 7](#_Toc104142095)

[6. Miesto a termín dodania/REALIZÁCIE predmetu zákazky 7](#_Toc104142096)

[7. Zdroj finančných prostriedkov 7](#_Toc104142097)

[8. Zmluva a podmienky plnenia 8](#_Toc104142098)

[9. Subdodávatelia, osoby vykonávajúce predmet zákazky 8](#_Toc104142099)

[10. Dorozumievanie medzi obstarávateľom a VYBRANÝMI uchádzačmi 8](#_Toc104142100)

[11. Vysvetľovanie a doplnenie súťažných podkladov 10](#_Toc104142101)

[12. Obhliadka miesta dodania/REALIZÁCIE predmetu zákazky 10](#_Toc104142102)

[Príprava ponuky 10](#_Toc104142103)

[13. Vyhotovenie ponuky 10](#_Toc104142104)

[14. Jazyk ponuky 11](#_Toc104142105)

[15. Mena a ceny uvádzané v ponuke 11](#_Toc104142106)

[16. Zábezpeka ponuky 12](#_Toc104142107)

[17. Obsah ponuky 14](#_Toc104142108)

[18. Náklady na ponuku 16](#_Toc104142109)

[Predloženie ponuky 16](#_Toc104142110)

[19. predložENIE ponukY 16](#_Toc104142111)

[20. Predloženie ponuky a lehota predkladania ponúk 17](#_Toc104142112)

[21. Lehota viazanosti ponúk 17](#_Toc104142113)

[VŠEOBECNé informácie vzťahujúce sa k ponukám 17](#_Toc104142114)

[22. Otváranie ponúk 17](#_Toc104142115)

[23. Vysvetľovanie ponúk 18](#_Toc104142116)

[24. Vyhodnotenie ponúk 18](#_Toc104142117)

[25. Elektronická aukcia 18](#_Toc104142118)

[Prijatie ponuky 18](#_Toc104142119)

[26. Informácia o výsledku vyhodnotenia ponúk 18](#_Toc104142120)

[27. Uzavretie zmluvy 19](#_Toc104142121)

[Ďalšie informácie 21](#_Toc104142122)

[28. OCHRANA OSOBNÝch ÚDAJov a Dôvernosť procesu verejného obstarávania 21](#_Toc104142123)

[29. Opravné prostriedky 22](#_Toc104142124)

[30. Záverečné ustanovenie 22](#_Toc104142125)

[A.2 PODMIENKY ÚČASTI 24](#_Toc104142126)

[A.3 KRITÉRIÁ NA VYHODNOTENIE PONÚK 31](#_Toc104142127)

A.1 POKYNY PRE UCHÁDZAČOV

A.2. PODMIENKY ÚČASTI

A.3 KRITÉRIÁ NA VYHODNOTENIE PONÚK

PRÍLOHY:

1. TECHNICKÁ ŠPECIFIKÁCIA vrátane Príloh
2. VZOR ZMLUVY
3. NÁVRH NA PLNENIE KRITÉRIÍ - FORMULÁR CENOVEJ PONUKY
4. **Formulár technického riešenia**
5. JEDNOTNÝ EURÓPSKY DOKUMENT
6. KONTROLNÝ LIST BOZP
7. **potvrdenie o Oboznámení sa s oznámením o získavaní a spracúvaní osobných údajov**
8. všeobecné obchodné podmienky verzia 01.01.2022
9. všeobecné technické podmienky plnenia (závody), verzia 01.01.2022
10. **Zoznam subdodÁvateľov**
11. Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)
12. vzory Bankových záruk
13. **manuál IS ERANET**
14. **Sankcne vyhlasenie+KYC SVK vzor**
15. **zoznam relevantných sankčných autorít a sankcionovaných štátov alebo teritórií**

**časť i.**

Všeobecné informácie

1. Identifikácia obstarávateľa

Názov organizácie: **Slovenské elektrárne, a.s.**

Adresa organizácie: Mlynské nivy 47, 821 09 Bratislava 2

IČO: **35 829 052**

DIČ: **2020261353**

IČ DPH: **SK 2020261353**

Internetová adresa organizácie (URL): http://[**www.seas.sk**](http://www.seas.sk)

Kontaktná osoba: Miroslav Blažko

Tel.: +421 36 636 2349

E-mail: [miroslav.blazko@seas.sk](mailto:miroslav.blazko@seas.sk)

Kontaktná adresa:

**Slovenské elektrárne, a.s.**

Oddelenie obstarávania mechanickej technológie

závod Atómové elektrárne Mochovce

935 39

Mochovce

1. Predmet zákazky
   1. Názov predmetu zákazky:

T20011 modernizácia strojnej časti turbíny TG1 PVE Ružín

(ďalej ako „predmet zákazky“ alebo „zmiešaná zákazka“)

V zmysle § 30 zákona je predmetom zákazky uskutočnenie stavebných prác, dodanie tovaru a poskytnutie služby. Hlavný predmet zákazky je dodanie tovaru.

* 1. Nomenklatúra

Spoločný slovník obstarávania (CPV):

42112200-9 – Vodné turbíny

42113200-6: Časti vodných turbín

45315200-0: Práce na turbínach

* 1. Podrobné vymedzenie predmetu zákazky:

Podrobné vymedzenie predmetu zákazky vrátane technických špecifikácií tvorí prílohu týchto súťažných podkladov - „Technická špecifikácia“.

Predmet obstarávania v rámci tejto súťaže bude obstarávaný ako celok a nie je možné rozdeliť ho na časti.

Zdôvodnenie:

**Predmetom projektu** je modernizácia strojnej časti turbíny TG1 PVE Ružín. **Cieľom projektu** je zvýšiť účinnosť sústrojenstva a zväčšiť jeho regulačný rozsah v oboch prevádzkových režimoch osadením nového obežného kolesa a úpravou predrozvodných a rozvodných lopát, znížiť pulzácie a kavitačné opotrebenie, zvýšiť celkovú technickú úroveň zariadenia, zvýšiť bezpečnosť, spoľahlivosť a hospodárnosť prevádzky jednotlivých zariadení PVE, znížiť nároky na obsluhu a údržbu výmenou morálne a fyzicky opotrebovaných prístrojov a zariadení za nové, osadiť  prístroje zodpovedajúce požiadavkám, ktoré sú kladené v súčasnosti na prevádzku vodnej elektrárne, vyhovujúce platným normám a predpisom.

S ohľadom na predmet a cieľ projektu identifikoval obstarávateľ nasledovné **činnosti**, ktorých vykonanie bude nevyhnutné na dosiahnutie cieľov projektu:

V rámci modernizácie strojnej časti turbíny je potrebné vykonať:

* Návrh nového hydraulického profilu obtekaných častí pre dosiahnutie požadovaných parametrov (obežného kolesa)
* Overenie návrhu na modelových skúškach
* Dodávka nového obežného kolesa podľa overeného návrhu
* Úprava a oprava predrozvodných a rozvádzacích lopát
* Dodávka nového čerpacieho agregátu regulátora (ČAR)
* Dodávka nového elektrohydraulického regulátora (EHR)
* Dodávka nových servomotorov regulačného kruhu (RK) a potrubia

V rámci opravy strojnej časti turbíny je potrebné vykonať opravy uvedených častí resp. dielov:

* Spodné časti turbíny (SČT)
* Rozvádzacie ústrojenstvo
* Servomotory RK (RÚ)
* Vnútorné časti turbíny (VČT)
* Zostava hriadeľa
* Nosné a vodiace ložisko generátora (NVLG)
* Brzdové zariadenie
* Potrubie odvodu emulzie
* Hydraulické ventily chladiacej vody

S ohľadom na vyššie uvedené činnosti obstarávateľ vyhodnocoval **nasledovné hľadiská** pri určení rozdelenia alebo nerozdelenia zákazky na časti a ich prípadné samostatné zabezpečenie:

1. Technické hľadisko

Prečerpávacia vodná elektráreň (PVE) Ružín tvorí jeden technologický celok. Vo vodnej elektrárni sú nainštalované dve reverzibilné Francisove turbíny. V rámci modernizácie turbíny dochádza k vzájomne prepojeným činnostiam, ktorých vzájomné technologické napojenie je neodlúčiteľné pre zachovanie funkčnosti celku. Jednotlivé časti modernizácie, či už vo fáze prípravnej alebo realizačnej na seba úzko nadväzujú, v mnohých prípadoch sa prekrývajú a je preto veľmi technicky náročné a prakticky neaplikovateľné určiť hranice plnenia a zodpovednosti medzi viacerých zhotoviteľov realizujúcich práce v rovnakom čase na rovnakom zariadení. Návrh nového riešenia je taktiež úzko technologicky spätý so spôsobom samotnej realizácie. Navrhnúť technologicky neutrálne riešenie, ktoré by mohol zhotoviť akýkoľvek dodávateľ je veľmi náročné až nereálne , keďže jednotliví dodávatelia prostredníctvom vlastných inžinierskych a vývojových kapacít aplikujú vlastné riešenia a technologické postupy reflektujúce im dostupné know how ,  technológie a konštrukčné materiály. Nebolo by preto možné rozdeliť zákazku na časť „návrh a overenie návrhu“, keďže predmetný návrh bude reflektovať jedinečné technologické riešenie, ktoré používa daný dodávateľ. Samotná súťaž na dodanie a realizáciu takto definovaného zariadenia by mohla byť diskriminačná a obmedzujúca hospodársku súťaž. V prípade, že by návrh a overenie návrhu bolo technologicky neutrálne, takýto opis by mohol byť príliš všeobecný a technicky generický, čo by mohlo ohroziť dodanie samotnej zákazky a funkčnosť diela ako takého t.j. naplnenia účelu modernizácie. Jednotlivé novo vyrábané a dodávané diely, sa musia technologicky opracovávať na konečné rozmery spolu s opravovanými dielmi, aby tvorili jeden kompaktný technologický celok. Nie je možné takto oddeliť nové a opravované diely, kde by každý zhotoviteľ ručil za svoj celok, ale za celkovú zostavu zariadenia by nikto záruku nevystavoval.

1. Ekonomické hľadisko

Samostatné riešenie jednotlivých častí zákazky by znamenalo príliš vysoké riziko sporov v rámci hraníc plnenia rôznych dodávateľov a zodpovedností za vady a vyvolané viac náklady, ako aj zvýšenie nákladov, ktoré by bolo nevyhnutné vynaložiť na koordináciu postupov jednotlivých dodávateľov. Aj samotní dodávatelia by museli rátať s vyššími nákladmi za účelom koordinácie s ostatnými dodávateľmi a eliminácie rizík z častí plnenia, ktoré nemôžu ovplyvniť. Je taktiež potrebné prihliadnuť na ekonomické hľadisko reálneho rizika predlžovania času realizácie celého projektu z dôvodu procesu zabezpečenia jednotlivých dodávateľov po častiach, ako aj náklady vynaložené na samostatné obstaranie jednotlivých častí. Potrebné množstvo vynaložených ľudských a materiálnych zdrojov a času realizácie celej zákazky by znamenalo neprimerané navýšenie ceny za realizáciu projektu ako takého. Nezanedbateľným rizikom aplikovania všeobecného/generického riešenia a z toho vyplývajúce riziká počas realizácie (výroby na základe inžinierskeho riešenia iného dodávateľa a následnej inštalácie) je hrozba nenaplnenia účelu modernizácie a to zvýšenie účinnosti turbín čo predstavuje z pohľadu hospodárenia obstarávateľa nedosiahnutie požadovanej ekonomickej návratnosti investície.

1. Právne hľadisko

Predmetom zákazky je modernizácia strojnej časti turbíny TG1 PVE Ružín. Táto má byť prostredníctvom projektu zabezpečená. Je však potrebné prihliadnuť na fakt, že rozliční dodávatelia budú niesť zodpovednosť iba za časti, ktoré vykonávali. Riziko strany zodpovednostného vzťahu voči predmetu zákazky ako takého je veľmi vysoké, keďže až zabezpečením modernizácie a funkčnosti vodnej elektrárne ako celku dochádza k naplneniu účelu investície. Možné spory a preukazovanie nárokov a zodpovednosti medzi jednotlivými dodávateľmi môžu znemožniť a ohroziť riadnu realizáciu zákazky a projektu. Pri odlišných dodávateľoch jednotlivých častí bude ohrozená garancia dosiahnutia požadovaného zvýšenia účinnosti, konzekventne poskytnutie riadnej záruky a v prípade vád aj ich vymožiteľnosť a možnosť ich odstránenia.

1. Časové hľadisko

Rozdelenie zákazky na časti významne predĺži čas pre naplnenie účelu zmluvy, keďže jednotlivé časti by nemohli byť obstarávané v jednom čase ale až následne po sebe. Takýto postup by teda mohol výrazne predĺžiť celý projekt. Ekonomické hľadisko predĺženia realizácie zákazky je taktiež významným dôvodom na jeho realizáciu v celku.

**Zhrnutie**

Obstarávateľ nerozdelil predmet zákazky na časti, nakoľko rozdelením predmetu zákazky by sa vykonanie zákazky stalo nadmerne technicky obtiažnym, neefektívnym a nehospodárnym, a zároveň potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky. Zároveň by sa obstarávateľ vystavil riziku nezabezpečenia predmetu zákazky ako takého, čo by predstavovalo jeho nevyužiteľnosť v praxi a zmarenie investície. Predmet zákazky spolu tvorí objektívne jednotný komplexný celok s funkčnou, technickou, časovou a ekonomickou kontinuitou a vo vzájomnej kombinácii spĺňa spoločný účel. Rozdelenie zákazky by spôsobilo obstarávateľovi neprimerané ťažkosti, napr. pri technickej a funkčnej koordinácii realizácie komplexného diela, skomplikovanie zodpovednostných vzťahov. Realizácia zákazky, tak ako je navrhnutá, predstavuje možnosť dosiahnutia nižšej celkovej ceny, než ceny v prípade rozdelenia a minimalizáciu rizík dodatočných nákladov na zabezpečenie fungovania obstarávaného diela ako celku pri dosiahnutí očakávaného účelu t.j. modernizácie prostredníctvom zvýšenia účinnosti turbín.

1. Variantné riešenie

Uchádzačom sa neumožňuje predložiť variantné riešenie. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

1. Základné kroky postupu verejného obstarávania
   1. Postup verejného obstarávania bude uskutočnený nasledovnými, po sebe nasledujúcimi krokmi:
      1. Predloženie ponúk a dokladov na preukázanie splnenia podmienok účasti

Všetky informácie pre uchádzačov potrebné pre účasť v tejto verejnej súťaži sú uvedené v oznámení o vyhlásení verejného obstarávania (ďalej ako „Oznámenie“) (vrátane formy, obsahu a spôsobu predloženia ponuky a dokladov, o mieste i lehote na predloženie).

Podmienky týkajúce sa formy, obsahu a spôsobu predloženia ponúk sú uvedené najmä v článkoch 13-15, 17-21 týchto súťažných podkladov.

Zoznam dokladov na preukázanie splnenia podmienok účasti a požiadavky týkajúce sa formy, obsahu a spôsobu ich predloženia sú uvedené najmä v časti A.2 týchto súťažných podkladov – „*Podmienky účasti*“.

* + 1. Otváranie ponúk

Podmienky týkajúce sa otvárania ponúk sú uvedené v článku 22 týchto súťažných podkladov. Otváranie ponúk vykoná komisia v súlade s § 52 ods. 1 a ods. 2 zákona.

* + 1. Vyhodnotenie ponúk a vyhodnotenie splnenia podmienok účasti

Podmienky týkajúce sa vyhodnotenia ponúk sú uvedené v článku 24 týchto súťažných podkladov. Ponuky uchádzačov sa budú vyhodnocovať v súlade s § 44 zákona spôsobom uvedeným v časti A.3 týchto súťažných podkladov - *„Kritériá na vyhodnotenie ponúk“*. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa v zmysle § 66 ods. 7 druhej vety zákona uskutoční po vyhodnotení ponúk na základe kritéria na vyhodnotenie ponúk (tzv. „superreverzná“ verejná súťaž), a to v prípade uchádzača, ktorý sa umiestnil ako prvý v poradí.

Podmienky účasti budú vyhodnocované v súlade s § 40 a nasl. zákona.

* + 1. Oznámenie o výsledku vyhodnotenia ponúk

Podmienky týkajúce sa oznámenia o výsledku ponúk sú uvedené v článku 26 týchto súťažných podkladov.

* + 1. Uzatvorenie zmluvy

Podmienky týkajúce sa uzatvorenia zmluvy sú uvedené v článku 27 týchto súťažných podkladov. Úspešný uchádzač bude vyzvaný na poskytnutie súčinnosti v zmysle §56 zákona a článku 27 týchto súťažných podkladov, pričom je potrebné, aby venoval primeraný čas príprave a vyplneniu KYC dotazníku v zmysle bodu 27.3.6 týchto súťažných podkladov, pričom v prípadoch uvedených v bode 27.4 bude potrebné vyplnenie údajov aj za subdodávateľa uchádzača.

1. Pôvod predmetu zákazky

Obstarávateľ nepožaduje predloženie dokladu, ktorým sa preukazuje krajina pôvodu predmetu zákazky.

1. Miesto a termín dodania/REALIZÁCIE predmetu zákazky
   1. Miesto alebo miesta dodania/realizácie predmetu zákazky:

**Slovenské elektrárne, a. s.**

závod Vodné elektrárne

Prečerpávacia vodná elektráreň (PVE) Ružín

Malá Lodina č.304

044 81 Kysak

* 1. Termín/lehota dodania/realizácie predmetu zákazky: od podpisu zmluvy do 31.7.2025. Samotná odstávka zariadenia turbíny pre realizáciu modernizácie v termíne od 5.8.2024 do 30.6.2025

1. Zdroj finančných prostriedkov
   1. Zákazka bude financovaná z fondov Európskej únie a vlastných zdrojov obstarávateľa.
   2. Obstarávateľ poskytuje zálohu v zmysle bodu 5.6 vzoru zmluvy, ktorý tvorí prílohu týchto súťažných podkladov– „Vzor zmluvy“.
   3. Splatnosť faktúr je do 60 dní odo dňa doručenia obstarávateľovi.
2. Zmluva a podmienky plnenia
   1. Typ zmluvy na dodanie/realizáciu predmetu zákazky:

„Zmluva o dielo podľa § 536 a nasl. zák. č. 513/1991 Zb. Obchodný zákonník v platnom znení“.

* 1. Zmluva bude uzatvorená podľa vzoru zmluvy, ktorý tvorí prílohu týchto súťažných podkladov – „Vzor zmluvy“.

Súčasťou zmluvy budú:

* **Všeobecné obchodné podmienky SE, a.s.**, verzia 01.01.2022 (ďalej len „VOP“), ktoré sú k dispozícii v elektronickej forme v systéme ERANET, ako aj na webovej adrese: <https://www.seas.sk/pre-dodavatelov/obstaravanie/> v časti „Dokumenty“
* **Všeobecné technické podmienky plnenia v SE, a.s.** (pre závody), verzia 01.01.2022 (ďalej len „VTP“) – vzťahujú sa na tieto závody: Jaslovské Bohunice, Mochovce, Nováky, Vojany a Vodné elektrárne, ktoré sú k dispozícii v elektronickej forme v systéme ERANET, ako aj na webovej adrese: <https://www.seas.sk/pre-dodavatelov/obstaravanie/> v časti „Dokumenty“ a
* Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ), vytlačené na hlavičkovom papieri uchádzača, ktorého formulár sa nachádza v elektronickej forme v systéme ERANET pod názvom „Formuláre k zmluve“.
  1. Obstarávateľ, v zmysle nižšie uvedených bodov Vzoru zmluvy, ktorý tvorí prílohu týchto súťažných podkladov, vyžaduje od úspešného uchádzača zloženie nasledovných bankových záruk:

1. realizačných bankových záruk podľa bodu 5.2.2 Zmluvy
2. bankových záruk počas plynutia záručnej doby podľa bodu 5.2.3 Zmluvy
3. záruky na zálohu podľa bodu 5.2.4 Zmluvy
4. Subdodávatelia, osoby vykonávajúce predmet zákazky
   1. Uchádzač môže realizovať plnenia, ktoré sú predmetom obstarávania, prostredníctvom subdodávateľov.
   2. Ak má uchádzač v úmysle zabezpečovať niektoré činnosti subdodávateľmi:
      1. uchádzač uvedie v ponuke podiel zákazky, ktorý má v úmysle zadať subdodávateľom, predmety subdodávok a názvy všetkých navrhovaných subdodávateľov. V prípade, že uchádzač bude celú zákazku realizovať sám, je povinný túto informáciu uviesť v ponuke. Vzor formulára je k dispozícii v elektronickej forme v systéme ERANET.
      2. obstarávateľ zároveň požaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch v rozsahu podľa bodu 9.2.1 vyššie a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia.
5. Dorozumievanie medzi obstarávateľom a VYBRANÝMI uchádzačmi
   1. Komunikácia, odovzdávanie podkladov, poskytovanie vysvetlení a iné dorozumievanie (ďalej len „komunikácia“) medzi obstarávateľom a uchádzačmi, sa uskutočňuje v štátnom (slovenskom) jazyku a spôsobom, ktorý zabezpečí úplnosť a trvalé zachytenie obsahu predkladaných ponúk, návrhov a ďalších dokladov a dokumentov súvisiacich so súťažou, ako aj zaručí ochranu dôverných a osobných údajov v nich uvedených. Dorozumievacím jazykom v súťaži je slovenský jazyk alebo český jazyk.
   2. Komunikácia medzi obstarávateľom a uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu prostredníctvom systému ERANET, dostupnom na webovej adrese: <https://seas.eranet.sk>.
   3. Pre potreby elektronickej komunikácie je každý uchádzač povinný zaregistrovať sa v systéme ERANET na webovej adrese: <https://seas.eranet.sk>. Registrácia do systému ERANET je bezplatná. Pre prácu v systéme ERANET obstarávateľ odporúča používať aktuálne verzie prehliadačov Chrome, Firefox, Edge.
   4. Za moment doručenia aj prevzatia elektronickej informácie sa považuje:
      1. moment jej zverejnenia v prípade, ak sa informácia neposiela prostredníctvom elektronickej správy, ale len zverejňuje v systéme ERANET (najmä súťažné podklady, vysvetlenie súťažných podkladov a pod.)
      2. moment prečítania v systéme ERANET v prípade, ak sa informácia posiela prostredníctvom elektronickej správy, a ak lehota stanovená zákonom alebo komisiou obstarávateľa začína plynúť odo dňa doručenia informácie. Jedná sa najmä o nasledujúce skutočnosti:

* doručenie žiadosti o nápravu obstarávateľovi,
* prevzatie vybavenia žiadosti o nápravu uchádzačom,
* informácia o vylúčení,
* žiadosť o nahradenie subdodávateľa alebo tretej osoby, ktorou uchádzač preukazuje splnenie podmienok účasti.

V prípade, ak si obstarávateľ alebo uchádzač elektronickú informáciu neprečíta do 3 pracovných dní odo dňa odoslania elektronickej informácie, považuje sa táto informácia za doručenú uplynutím posledného dňa uvedenej lehoty.

* + 1. moment odoslania informácie v prípade, ak sa informácia posiela prostredníctvom elektronickej správy, a ktorá má byť prijímateľovi doručená v lehote stanovenej zákonom o verejnom obstarávaní. Jedná sa najmä o nasledujúce skutočnosti:
* doručovanie oznámenia o vybavení žiadosti o nápravu,
* zaslanie zápisnice z otvárania ponúk.
  1. Ak uchádzač zašle informáciu prostriedkami, ktorými nemožno trvalo zachytiť ich obsah a nie je zaručená ich pravosť, t.j. e-mailom, uchádzač zabezpečí doručenie takejto žiadosti obstarávateľovi aj v elektronickej podobe cez systém ERANET, a to najneskôr do 3 pracovných dní odo dňa odoslania tejto žiadosti uvedenými prostriedkami. Pre dodržanie termínov na doručenie žiadosti obstarávateľovi je rozhodujúci dátum doručenia elektronickej podoby žiadosti cez systém ERANET. Pokiaľ obstarávateľ neobdrží žiadosť do 3 pracovných dní odo dňa jej odoslania e-mailom aj v elektronickej podobe cez systém ERANET (t.j. v podobe, ktorá zabezpečuje trvale zachytenie obsahu písomnosti), môže obstarávateľ na takúto žiadosť hľadieť tak, ako keby nebola podaná.
  2. Ak je odosielateľom elektronickej správy obstarávateľ, tak uchádzačovi bude na ním určený kontaktný e-mail bezodkladne odoslaná informácia o tom, že k predmetnej zákazke existuje nová správa. Uchádzač sa prihlási do systému a v komunikačnom rozhraní systému si bude môcť predmetnú správu otvoriť a prečítať (systém zaznamená presný dátum a čas otvorenia správy, ktorý je v súlade s bodom 10.4. týchto súťažných podkladov považovaný za moment doručenia informácie, ktorou začína plynúť zákonom alebo komisiou stanovená lehota).
  3. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov, prípadné doplnenie súťažných podkladov, vysvetľovanie predložených ponúk alebo akákoľvek iná komunikácia medzi obstarávateľom a uchádzačmi, má sa na mysli vždy použitie komunikácie prostredníctvom komunikačného rozhrania systému ERANET.

1. Vysvetľovanie a doplnenie súťažných podkladov
   1. Súťažné podklady a prípadné vysvetlenie alebo doplnenie súťažných podkladov, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú obstarávateľom zverejnené ako elektronické dokumenty v profile obstarávateľa zriadenom na webovom sídle Úradu pre verejné obstarávanie: <https://www.uvo.gov.sk/> v elektronickom úložisku ako osobitnej časti vestníka verejného obstarávania, a to formou odkazu na verejný profil systému ERANET. Obstarávateľ umožňuje neobmedzený, úplný, priamy a bezodplatný prístup k súťažným podkladom ako aj k všetkým doplňujúcim podkladom v systéme ERANET.
   2. V prípade potreby objasnenia súťažných podkladov, prípadne iných podkladov poskytnutých obstarávateľom, môže ktorýkoľvek z uchádzačov požiadať o ich vysvetlenie prostredníctvom komunikačného rozhrania systému ERANET podľa pravidiel komunikácie uvedených v článku 10 týchto súťažných podkladov.
   3. Ak uchádzač požiada o vysvetlenie dostatočne vopred, obstarávateľ bezodkladne poskytne vysvetlenie informácií potrebných na vypracovanie ponuky všetkým uchádzačom prostredníctvom systému ERANET, najneskôr však 6 dní pred uplynutím lehoty na predkladanie ponúk v súlade s § 48 zákona.
   4. Ak je to nevyhnutné, obstarávateľ môže doplniť informácie uvedené v súťažných podkladoch, prípadne iných podkladoch sprístupnených uchádzačom. Tieto preukázateľne oznámi súčasne všetkým uchádzačom najneskôr 6 dní pred uplynutím lehoty na predkladanie ponúk, a v prípade, ak je to nevyhnutné, primerane predĺži lehotu na predkladanie ponúk.
2. Obhliadka miesta dodania/REALIZÁCIE predmetu zákazky
   1. Uchádzačom sa odporúča vykonať obhliadku miesta plnenia predmetu zákazky. Výdavky spojené s obhliadkou miesta plnenia predmetu zákazky idú na ťarchu uchádzača.
   2. Miesto a termín obhliadky (adresa):
3. Miesto obhliadky (adresa): Slovenské elektrárne, a. s., Závod Vodné elektrárne, Prečerpávacia vodná elektráreň (PVE) Ružín, Malá Lodina č.304, 044 81 Kysak;
4. Termíny obhliadky:  21.06.2022 až 23.06.2022, 29.06.2022

V prípade záujmu o obhliadku je nevyhnutné vopred kontaktovať:

Ing. Peter Guga, mobil: +421 910 674 081, e-mail: [peter.guga@seas.sk](mailto:peter.guga@seas.sk)

Ing. Peter Žáčik, mobil: +421 910 674 063, e-mail: [peter.zacik@seas.sk](mailto:peter.zacik@seas.sk)

* 1. V kontexte súčasného krízového obdobia spôsobeného pandémiou šíriaceho sa ochorenia COVID-19 si obstarávateľ vyhradzuje právo neumožniť uchádzačom vykonať obhliadku miesta predmetu zákazky, a to v závislosti od vývoja situácie a platných protipandemických opatrení.

časť ii.

Príprava ponuky

1. Vyhotovenie ponuky
   1. Ponuka musí byť vyhotovená v elektronickej forme v súlade s § 49 ods. 1 písm. a) zákona, ktorá zabezpečí trvalé zachytenie jej obsahu. Spôsob predkladania ponuky je bližšie upravený v článku 20 týchto súťažných podkladov.
   2. Potvrdenia, doklady a iné dokumenty tvoriace ponuku musia byť vyhotovené spôsobom:
      1. Dokumenty a doklady, ktoré tvoria ponuku uchádzača, a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú skenované. Uchádzač môže predložiť aj kópie dokladov vrátane kópií v elektronickej podobe.
      2. Dokumenty a doklady, ktoré tvoria ponuku uchádzača, a ktoré boli pôvodne vyhotovené v elektronickej forme, sa prostredníctvom systému ERANET predkladajú v pôvodnej elektronickej podobe.
      3. Obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač vo svojej ponuke v skenovanej podobe v nasledujúcich prípadoch: uchádzač sa stane úspešným v tomto verejnom obstarávaní; obstarávateľ bude mať pochybnosti o pravosti takto vyhotovených dokladov a dokumentov; ak je to potrebné na zabezpečenie riadneho priebehu verejného obstarávania.
      4. Predložené dokumenty a doklady v systéme ERANET musia zodpovedať pôvodnému dokladu a dokumentu tak, aby obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. Takto predložené doklady a dokumenty obstarávateľ nezverejňuje.
      5. Dokumenty a doklady, ktoré sú podpísané alebo obsahujú odtlačok pečiatky, sa v elektronickej podobe predkladajú s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Takto predložené doklady a dokumenty obstarávateľ v súlade s § 64 ods. 1 písm. b) zákona o verejnom obstarávaní zverejní vo svojom profile.
2. Jazyk ponuky

Ponuka, všetky doklady a dokumenty, ktoré sú súčasťou ponuky v tomto verejnom obstarávaní, musia byť predložené v slovenskom jazyku. Ak je ponuka, doklad alebo dokument, ktorý je súčasťou ponuky, vyhotovená/ý v cudzom jazyku, predkladá sa spolu s jej/jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

1. Mena a ceny uvádzané v ponuke
   1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
   2. Cena za predmet zákazky musí byť stanovená podľa § 3 zákona NR SR č. 18/1996 Z.z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov.
   3. Uchádzač je povinný naceniť všetky položky, ktoré sú uvedené v časti A.3 týchto súťažných podkladov – „Kritériá na vyhodnotenie ponúk“. Výpočet ceny bude tvoriť prílohu zmluvy.
   4. Ak je uchádzač platiteľom dane z pridanej hodnoty (ďalej len „DPH“) v SR, navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   5. Ak uchádzač nie je platiteľom DPH v SR, na túto skutočnosť upozorní v ponuke. V prípade, ak sa uchádzač, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky a cena sa nezvyšuje o príslušnú sadzbu DPH.
   6. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky alebo poskytnutia služby. V prípade, že uchádzač bude úspešný, nebude akceptovaný žiadny nárok uchádzača na zmenu navrhovanej ceny z dôvodu chýb a opomenutí jeho povinností.
2. Zábezpeka ponuky
   1. Obstarávateľ vyžaduje na zabezpečenie ponuky zloženie zábezpeky.
   2. Zábezpeka je stanovená vo výške: 20 000 EUR (slovom: dvadsaťtisíc eur).
   3. Spôsoby zloženia zábezpeky:

* poskytnutím bankovej záruky za uchádzača,
* zložením finančných prostriedkov na bankový účet obstarávateľa,
* poistenie záruky

Spôsob zloženia zábezpeky si uchádzač vyberie z uvedených alternatív.

* 1. Podmienky zloženia zábezpeky ponuky
     1. V prípade poskytnutia bankovej záruky za uchádzača:

Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodný zákonník v znení neskorších predpisov. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky v záručnej listine musí platiť do skončenia lehoty viazanosti ponúk. Banková záruka vznikne písomným vyhlásením banky v záručnej listine, že banka uspokojí veriteľa (obstarávateľa) za dlžníka (uchádzača) v prípade prepadnutia jeho zábezpeky v prospech obstarávateľa. Uchádzač si splní svoju povinnosť na zloženie zábezpeky formou bankovej záruky zabezpečením platnej záručnej listiny obsahujúcej nižšie uvedené náležitosti a jej predložením obstarávateľovi (spolu s ostatnými časťami ponuky) v lehote na predkladanie ponúk.

Zo záručnej listiny vystavenej bankou ďalej musí vyplývať, že:

* zábezpeka poskytnutá formou bankovej záruky prepadne v prospech obstarávateľa, ak:

1. odstúpi od svojej ponuky,
2. uchádzač neposkytne súčinnosť alebo odmietne uzavrieť zmluvu podľa § 56 ods. 8 až 12 zákona,

* ide o neodvolateľnú, bezpodmienečnú bankovú záruku a bez námietok,
* v prípade prepadnutia zábezpeky ponuky, finančné prostriedky poskytnuté bankovou zárukou prepadnú v prospech obstarávateľa vo výške uvedenej v bode 16.2 týchto súťažných podkladov,
* banka sa zaväzuje zaplatiť na účet obstarávateľa pohľadávku vzniknutú v súlade s vyššie uvedeným do 7 dní po doručení písomnej výzvy obstarávateľa na jej zaplatenie,
* banková záruka je platná počas lehoty viazanosti ponúk,
* **banková záruka zanikne:**

1. plnením banky v rozsahu, v akom banka za uchádzača poskytla plnenie v prospech obstarávateľa,
2. odvolaním bankovej záruky uchádzača na základe písomného oznámenia/súhlasu obstarávateľa doručeného uchádzačovi,
3. uplynutím doby platnosti, ak si obstarávateľ do uplynutia doby platnosti neuplatnil voči banke svoje nároky vyplývajúce z vystavenej záručnej listiny.

V prípade poskytnutia bankovej záruky za uchádzača, uchádzač predloží dôkaz o bankovej záruke v ponuke, v podobe skenovanej kópie záručnej listiny, a **zároveň samostatne originál záručnej listiny** (notársky overená kópia záručnej listiny nie je postačujúca) doručí v lehote na predkladanie ponúk v zalepenej obálke s názvom súťaže **T20011 modernizácia strojnej časti turbíny TG1 PVE Ružín** a identifikačnými údajmi uchádzača na kontaktnú adresu obstarávateľa podľa článku 1 týchto súťažných podkladov. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka.

Banková záruka zaslaná formou swiftovej správy nebude akceptovaná.

* + 1. V prípade zloženia finančných prostriedkov na bankový účet obstarávateľa:

Uchádzač si splní svoju povinnosť na zloženie zábezpeky formou zloženia finančných prostriedkov na bankový účet obstarávateľa ich prevedením na účet obstarávateľa:

názov účtu: **Slovenské elektrárne, a.s.**

číslo účtu: **2000160302/ 8130**

IBAN: **SK35 8130 0000 0020 0016 0302**

banka: **Citibank Europe plc., pobočka zahraničnej banky, Bratislava**

BIC: **CITISKBA**

variabilný symbol: ***uchádzač uvedie svoje IČO - 10-miestne číslo na rozlíšenie jednotlivých platieb pre obstarávateľa (!nesmie obsahovať písmená!)***

Uchádzač berie na vedomie, že:

* finančné prostriedky musia byť pripísané na účte obstarávateľa najneskôr v deň uplynutia lehoty na predkladanie ponúk.

Zábezpeka poskytnutá formou zloženia finančných prostriedkov prepadne v prospech obstarávateľa, ak uchádzač v lehote viazanosti ponuky:

1. odstúpi od svojej ponuky, alebo ak
2. neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 12 zákona.

Finančné prostriedky, v prípade prepadnutia zábezpeky ponuky, prepadnú v prospech obstarávateľa vo výške uvedenej v bode 16.2 týchto súťažných podkladov.

Doba platnosti zábezpeky ponuky poskytnutej zložením finančných prostriedkov na účet obstarávateľa trvá do uplynutia lehoty viazanosti ponúk.

* + 1. V prípade **poistenia záruky** za uchádzača:

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk. Poistenie záruky vznikne písomným vyhlásením poisťovne v doklade o poistení záruky, že poisťovňa uspokojí veriteľa (obstarávateľa) za dlžníka (uchádzača) v prípade prepadnutia jeho zábezpeky v prospech obstarávateľa. Uchádzač si splní svoju povinnosť na zloženie zábezpeky formou poistenia záruky zabezpečením platného dokladu o poistení záruky obsahujúcej nižšie uvedené náležitosti a jej predložením obstarávateľovi (spolu s ostatnými časťami ponuky) v lehote na predkladanie ponúk.

Z dokladu o poistení záruky vystaveného poisťovňou ďalej musí vyplývať, že:

* poskytnuté poistenie záruky sa vzťahuje na zabezpečenie ponuky,
* zábezpeka poskytnutá formou poistenia záruky prepadne v prospech obstarávateľa, ak uchádzač v lehote viazanosti:

1. odstúpi od svojej ponuky,
2. neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 12 zákona,

* ide o neodvolateľné, bezpodmienečné poistenie záruky a bez námietok,
* v prípade prepadnutia zábezpeky ponuky, finančné prostriedky poskytnuté poistením záruky prepadnú v prospech obstarávateľa vo výške uvedenej v bode 16.2 týchto súťažných podkladov,
* poisťovňa sa zaväzuje zaplatiť na účet obstarávateľa pohľadávku vzniknutú v súlade s vyššie uvedeným do 7 dní po doručení písomnej výzvy obstarávateľa na jej zaplatenie,
* poistenie záruky je platné počas lehoty viazanosti ponúk,
* **poistenie záruky zanikne:**

1. plnením poisťovne v rozsahu, v akom poisťovňa za uchádzača poskytla plnenie v prospech obstarávateľa,
2. odvolaním poistenia záruky uchádzača na základe písomného oznámenia/súhlasu obstarávateľa doručeného uchádzačovi,
3. uplynutím doby platnosti, ak si obstarávateľ do uplynutia doby platnosti neuplatnil voči poisťovni svoje nároky vyplývajúce z vystaveného dokladu o poistení záruky.

V prípade poskytnutia poistenia záruky za uchádzača, uchádzač predloží dôkaz o poistení záruky v ponuke, v podobe skenovanej kópie dokladu o poistení záruky, a **zároveň samostatne originál dokladu o poistení záruky** (notársky overená kópia dokladu o poistení záruky nie je postačujúca) doručí v lehote na predkladanie ponúk v zalepenej obálke s názvom súťaže **T20011 modernizácia strojnej časti turbíny TG1 PVE Ružín** a identifikačnými údajmi uchádzača na kontaktnú adresu obstarávateľa podľa článku 1 týchto súťažných podkladov. Ak poistenie záruky poskytne zahraničná poisťovňa, ktorá nemá pobočku na území Slovenskej republiky, doklad o poistení záruky vyhotovený zahraničnou poisťovňou v štátnom jazyku krajiny sídla takejto poisťovne musí byť zároveň doložená úradným prekladom do slovenského jazyka (pokiaľ nejde o doklad vystavený v českom jazyku).

* 1. Obstarávateľ uvoľní alebo vráti uchádzačovi zábezpeku do siedmich dní odo dňa
     1. uplynutia lehoty viazanosti ponúk,
     2. márneho uplynutia lehoty na doručenie námietky, ak ho obstarávateľ vylúčil z verejného obstarávania, alebo ak obstarávateľ zruší použitý postup zadávania zákazky,
     3. uzavretia zmluvy.
  2. Spôsob zloženia zábezpeky si uchádzač vyberie podľa podmienok zloženia uvedených v bode 16.4 týchto súťažných podkladov.
  3. Ak súčasťou ponuky nebude doklad preukazujúci riadne zloženie zábezpeky predložený v súlade s požiadavkou uvedenou v bode 16.4.1 alebo 16.4.3 týchto súťažných podkladov (pozn. predloženie originálu bankovej záruky alebo dokladu o poistení záruky na adresu obstarávateľa), resp. ak finančné prostriedky vo výške zábezpeky nebudú pripísané na účet obstarávateľa v požadovanej lehote a požadovaným spôsobom, bude uchádzač zo súťaže vylúčený. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.

1. Obsah ponuky
   1. Ponuka predložená uchádzačom bude vypracovaná v súlade s bodom 17.2 týchto súťažných podkladov.
   2. „Ponuka“ musí obsahovať tieto dokumenty:
      1. doklady, ktorými uchádzač preukazuje splnenie podmienok účasti podľa časti A.2 týchto súťažných podkladov – *„Podmienky súťaže“.*
      2. návrh na plnenie predmetu zákazky, ktorý musí byť vyhotovený tak, aby vecne zodpovedal obsahu, rozsahu a všetkým podmienkam predmetu zákazky špecifikovaného v prílohe týchto súťažných podkladov - „*Technická špecifikácia*“.

Uchádzači sú v návrhu na plnenie predmetu zákazky povinní opísať navrhované personálne, technické a organizačné zabezpečenie plnenia tvoriaceho predmet zákazky v rozsahu a forme podľa prílohy „**Formulár technického riešenia**“ týchto súťažných podkladov. Opis musí byť dostatočne konkrétny a jasný na to, aby bolo možné zo strany obstarávateľa posúdiť jeho reálnosť vo vzťahu k rozsahu a požadovanej kvalitatívnej a kvantitatívnej úrovni obstarávaného plnenia.

Návrh technického riešenia musí byť vyhotovený v súlade s požiadavkami uvedenými v technickej špecifikácii v rozsahu a forme podľa prílohy „**Formulár technického riešenia**“:

1. všeobecný technický popis predmetu zákazky;
2. návrh technického riešenia;
3. garantované hodnoty;
4. personálne, technické a organizačné zabezpečenie zákazky.
   * 1. **informácie o subdodávateľoch** v rozsahu podľa bodu 9.2.1 týchto súťažných podkladov,
     2. **doklad o zložení zábezpeky** podľa článku 16 týchto súťažných podkladov (pozn.: (i) V prípade poskytnutia bankovej záruky za uchádzača, uchádzač predloží bankovú záruku v ponuke, a **zároveň samostatne originál záručnej listiny** (notársky overená kópia záručnej listiny nie je postačujúca) doručí v lehote na predkladanie ponúk v zalepenej obálke s názvom súťaže **„T20011 modernizácia strojnej časti turbíny TG1 PVE Ružín** **- NEOTVÁRAŤ“** a identifikačnými údajmi uchádzača na kontaktnú adresu obstarávateľa podľa článku 1; (ii) V prípade zloženia finančných prostriedkov na bankový účet obstarávateľ odporúča, aby uchádzač predložil v ponuke výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet obstarávateľa v požadovanej lehote), (iii) V prípade poskytnutia poistenia záruky za uchádzača, uchádzač predloží dôkaz o poistenie záruku v ponuke, a **zároveň samostatne originál dokladu o poistení záruky** (notársky overená kópia dokladu o poistení záruky nie je postačujúca) doručí v lehote na predkladanie ponúk v zalepenej obálke s názvom súťaže **„T20011 modernizácia strojnej časti turbíny TG1 PVE Ružín** **- NEOTVÁRAŤ“** a identifikačnými údajmi uchádzača na kontaktnú adresu obstarávateľa podľa článku 1.
     3. **informácie o osobe**, ktorej služby alebo podklady pri vypracovaní ponuky uchádzač využil, v prípade ak nevypracoval ponuku sám, v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. V opačnom prípade uchádzač uvedie informáciu o tom, že ponuku vypracoval sám.
     4. **návrh na plnenie kritérií** v súlade s požiadavkami uvedenými v článku 15, a to priamym zadaním hodnôt v systéme ERANET v časti „Zadávanie ponúk“ – „Ponuka“ –„Návrh na plnenie Kritérií“. Zároveň uchádzač vloží do systému spôsobom uvedeným v predchádzajúcej vete vyplnený „Formulár cenovej ponuky“, ktorý je súčasťou týchto Súťažných podkladov podľa požiadaviek v bode 13 zohľadňujúci požiadavky na predmet zákazky uvedené v prílohe týchto súťažných podkladov - ,,Technická špecifikácia“ a zmluvné podmienky. Hodnoty zadané v systéme ERANET musia byť totožné s cenami (na rovnaký počet desatinných miest) uvedenými vo „Formulári cenovej ponuky“. Okrem priameho zadania návrhu na plnenie kritérií v systéme a predloženia v excel formáte (xls.) uchádzač predloží aj verziu v pdf. formáte podpísanú oprávnenou osobou za uchádzača. (Kritéria na hodnotenie ponúk sú uvedené v časti A.3 týchto súťažných podkladov – „Kritériá na vyhodnotenie ponúk“.
     5. „**Čestné vyhlásenie o vytvorení skupiny**“ v súlade s bodom 19.4 týchto súťažných podkladov, ak je uchádzačom skupina dodávateľov, Plná moc vystavená pre jedného z členov skupiny, ktorý bude oprávnený prijímať pokyny za všetkých členov a konať v mene všetkých ostatných členov skupiny, podpísaná všetkými členmi skupiny alebo osobou/osobami oprávnenými konať v danej veci za každého člena skupiny.
     6. **Potvrdenie o oboznámení sa s Oznámením** **o získavaní a spracúvaní osobných údajov** v súlade s bodmi 28.1 a 28.2 týchto súťažných podkladov.
     7. **znenie zmluvy** podľa bodu 8.2 týchto súťažných podkladov, bez uvedenia ceny vrátane prílohy: *„Technická špecifikácia“.*

Ostatné prílohy budú predložené až úspešným uchádzačom pred podpisom zmluvy.

Uchádzač je povinný predložiť návrh zmluvy v súlade s požiadavkami uvedenými v súťažných podkladoch. Návrh zmluvy nesmie obsahovať žiadne obmedzenia alebo výhrady v rozpore s požiadavkami a podmienkami uvedenými v Oznámení, v týchto súťažných podkladoch, prípadne v ďalších podkladoch poskytnutých obstarávateľom a nesmie obsahovať ustanovenia, ktoré by boli v rozpore so všeobecne záväznými právnymi alebo (v prípade príloh návrhu zmluvy) technickými predpismi.

* 1. Všetky časti ponuky ako aj predložená dokumentácia, čestné vyhlásenia, návrh zmluvy a jej prílohy, pokiaľ v týchto súťažných podkladoch nie je určené inak, musia byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Ak uchádzač splnomocní/poverí tretiu osobu konať za neho pri podpise dokumentov predkladaných v súťaži vrátane zmluvy, musí byť súčasťou ponuky aj plnomocenstvo (poverenie) splnomocňujúce takúto osobu na podpis dokumentov predkladaných v súťaži vrátane zmluvy, ktorá má byť výsledkom tejto súťaže. V prípade, že ponuku predkladá skupina dodávateľov, všetky časti ponuky vrátane dokumentov uvedených vyššie, musia byť podpísané všetkými členmi skupiny alebo osobou/osobami oprávnenými konať v danej veci za ostatných členov skupiny.
  2. Na zabezpečenie ochrany osobných údajov a dôverných informácií tvoriacich obsah ponuky uchádzač elektronicky predloží aj znenie ponuky podľa bodu 17.2 tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

1. Náklady na ponuku

Všetky náklady, výdavky vzniknuté uchádzačovi, spojené s prípravou a predložením ponuky alebo prípadným poskytnutím svojho technického riešenia obstarávateľovi, znáša uchádzač bez finančného nároku voči obstarávateľovi, bez ohľadu na výsledok verejného obstarávania.

časť iii.

Predloženie ponuky

1. predložENIE ponukY
   1. Pri predkladaní ponúk sa bude postupovať podľa § 49 zákona.
   2. Uchádzačom môže byť fyzická osoba alebo právnická osoba vystupujúca voči obstarávateľovi samostatne, alebo skupina fyzických osôb/právnických osôb vystupujúcich voči obstarávateľovi spoločne.
   3. Skupina dodávateľov musí v predkladanej ponuke uviesť všetkých svojich členov. Elektronickú ponuku v systéme ERANET predkladá vedúci člen skupiny dodávateľov pod svojím účtom.
   4. Skupina dodávateľov vytvorená na dodanie/realizáciu predmetu zákazky, ktorej ponuka bude prijatá obstarávateľom, musí vytvoriť do termínu stanoveného na uzavretie zmluvy spoločnú právnu formu, napr. Zmluvu o združení podľa § 829 a nasl. zákona č. 40/1964 Zb. Občiansky zákonník v znení neskorších predpisov. Tento záväzok členovia skupiny potvrdia v ponuke „Čestným vyhlásením o vytvorení skupiny“. Čestné vyhlásenie musí byť podpísané všetkými členmi skupiny.
   5. Obchodná spoločnosť, ktorej zakladateľom alebo spoločníkom je politická strana alebo politické hnutie, nemôže byť uchádzačom vo verejnom obstarávaní.
   6. Ak ponuku predloží fyzická osoba alebo právnická osoba, ktorá nespĺňa podmienky podľa tohto článku, nebude možné takúto ponuku zaradiť do vyhodnotenia a takýto uchádzač bude vylúčený zo súťaže. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
   7. Obstarávateľ môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku, ak má tento záujemca, uchádzač alebo člen skupiny dodávateľov sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Obstarávateľ môže požiadať záujemcu alebo uchádzača, aby nahradil subdodávateľa alebo inú osobu, prostredníctvom ktorej preukazuje splnenie podmienok účasti, ak má subdodávateľ alebo táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Zoznam tretích štátov vedie a aktualizuje úrad v súčinnosti s Ministerstvom zahraničných vecí a európskych záležitostí Slovenskej republiky a je sprístupnený na webovom sídle úradu.
2. Predloženie ponuky a lehota predkladania ponúk
   1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
   2. Uchádzač je povinný predložiť ponuku elektronicky v zmysle § 49 ods. 1 písm. a) zákona, a to prostredníctvom systému ERANET, podľa pravidiel uvedených v článku 10 týchto súťažných podkladov.
   3. Lehota na predkladanie ponúk je stanovená do 9.8.2022 do 15:00 hod. miestneho času
   4. Systém ERANET neumožní odoslanie ponuky po termíne na predkladanie ponúk.
   5. Uchádzač môže predloženú ponuku vziať späť do uplynutia lehoty na predkladanie ponúk.
3. Lehota viazanosti ponúk
   1. Ponuky zostávajú platné počas lehoty viazanosti ponúk stanovenej do 6 mesiacov od uplynutia lehoty na predkladanie ponúk.

**časť iv.**

VŠEOBECNé informácie vzťahujúce sa k ponukám

1. Otváranie ponúk
   1. Otváranie ponúk sa uskutoční elektronicky v systéme ERANET.
   2. Otváranie ponúk sa uskutoční dištančnou, on-line formou, so začiatkom dňa 11.8.2022 o 10:00 hodine miestneho času.
   3. Obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Komisia zverejní počet predložených ponúk a návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú. Upozorňujeme na funkcionalitu otvárania ponúk priamo v systéme ERANET, ktorá umožňuje sledovanie otvárania ponúk v reálnom čase pre každého uchádzača, ktorý predložil ponuku v lehote na predkladanie ponúk.
   4. Obstarávateľ zrealizuje otváranie ponúk prostredníctvom online sprístupnenia ponúk uchádzačom.
   5. Prílohou súťažných podkladov je manuál IS ERANET pre online otváranie ponúk. Uchádzačovi v rámci súťaže pribudne v systéme ERANET sekcia „Otváranie ponúk online“.
   6. Systém ERANET automaticky umožňuje sledovanie otvárania ponúk všetkým uchádzačom, ktorí predložili ponuku. Systém zároveň zaznamenáva prihlásených užívateľov týchto uchádzačov a vedie o tejto skutočnosti záznam.
2. Vysvetľovanie ponúk
   1. V prípade nejasností môže komisia požiadať uchádzača o vysvetlenie jeho ponuky v lehote 2 pracovných dní odo dňa doručenia žiadosti o vysvetlenie, pokiaľ komisia neurčí dlhšiu lehotu. Vysvetlením ponuky podľa predchádzajúcej vety nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
   2. Ak komisia zistí, že bola predložená mimoriadne nízka ponuka, komisia požiada uchádzača o  vysvetlenie podrobností týkajúcich sa tej časti ponuky, ktoré sú pre jej cenu podstatné, v súlade s § 53 zákona. V odôvodnení návrhu ceny musí uchádzač preukázať, že ním navrhovaná cena je stanovená v súlade s právnymi predpismi, týmito súťažnými podkladmi a zahŕňa všetky náklady súvisiace s dodávkou predmetu zákazky.
   3. Komisia posúdi včas podané vysvetlenie ponuky alebo mimoriadne nízkej ponuky a dôkazy poskytnuté uchádzačom.
3. Vyhodnotenie ponúk
   1. Komisia vyhodnocuje ponuky v súlade s ustanoveniami § 53 zákona.
   2. Komisia vyhodnotí ponuku uchádzača, ktorý sa umiestnil ako prvý v poradí z hľadiska splnenia požiadaviek obstarávateľa na predmet zákazky a splnenia podmienok účasti a vylúči ponuku, ktorá nespĺňa požiadavky na predmet zákazky a podmienky účasti uvedené v oznámení o vyhlásení verejného obstarávania a v týchto súťažných podkladoch. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
   3. Komisia akceptuje iba tie ponuky uchádzačov, ktoré neobsahujú žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom v Oznámení, v týchto súťažných podkladoch a neobsahuje ani žiadne skutočnosti, ktoré sú v rozpore so všeobecne záväznými právnymi predpismi.
   4. Komisia vylúči ponuku, ak nastane niektorá zo skutočností podľa § 53 ods. 5 zákona.
4. Elektronická aukcia
   1. Neaplikuje sa

časť v.

Prijatie ponuky

1. Informácia o výsledku vyhodnotenia ponúk
   1. Obstarávateľ bude postupovať v súlade s § 55 zákona. Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutočňuje po vyhodnotení ponúk, obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí. Obstarávateľ môže vyhodnotiť splnenie podmienok účasti aj u ďalších uchádzačov v poradí. Obstarávateľ vyhodnotí spôsobom podľa prvej a druhej vety aj splnenie požiadaviek na predmet zákazky, ak neboli vyhodnotené skôr. Obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40. Požiadavky na predmet zákazky obstarávateľ vyhodnotí podľa § 53.
   2. Obstarávateľ je povinný po vyhodnotení ponúk, po skončení postupu podľa bodu 26.1 a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 a osoby poskytujúcej technické a odborné kapacity podľa § 34 ods. 3, lehotu, v ktorej môže byť doručená námietka.
   3. Úspešnému uchádzačovi bude zaslané oznámenie, že jeho ponuka bola prijatá.
   4. Obstarávateľ vyzve úspešného uchádzača na predloženie podpísaného návrhu zmluvy, v 2 vyhotoveniach vrátane príloh pripravených v súlade s týmito súťažnými podkladmi, upravených v súlade s predloženou ponukou.
2. Uzavretie zmluvy
   1. Obstarávateľ uzavrie s úspešným uchádzačom zmluvu podľa ustanovenia § 56 zákona.
   2. Obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a uchádzačom, ktorý má povinnosť zapisovať sa do registra parterov verejného sektora a ktorého konečným užívateľom výhod zapísaným v registri partnerov verejného sektora je osoba uvedená v § 11 ods. 1 písm. c) zákona, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona.
   3. Obstarávateľ určil ako osobitnú podmienku plnenia zmluvy skutočnosť, že úspešný uchádzač (a ani žiaden jeho subdodávateľ podľa bodu 27.4 nižšie) nie je sankcionovanou osobou a uzavretie a/alebo plnenie zmluvy s ním by nevyvolalo porušenie príslušného Aplikovateľného sankčného programu (ako je tento pojem vysvetlený nižšie), ktorý sa na tohto uchádzača prípadne vzťahuje. Pod pojmom „sankcionovaná osoba“ sa pre účely týchto súťažných podkladov rozumie fyzická alebo právnická osoba, ktorá:
      1. je zaradená na akýkoľvek zo zoznamov sankcionovaných osôb alebo iných sankčných zoznamov alebo programov ktoroukoľvek zo sankčných autorít uvedených v zozname relevantných sankčných autorít zverejnenom ku dňu vyhotovenia týchto súťažných podkladov na webstránke <https://www.seas.sk/o-nas/udrzatelnost-a-inovacie/zainteresovane-strany/aplikovatelne-sankcne-programy-sankcionovane-staty-a-teritoria/> (znenie tohto zoznamu tvorí prílohu týchto súťažných podkladov) (všetky sankčné zoznamy a programy vydávané takýmito sankčnými autoritami, v ich platnom znení a rozsahu, ďalej spolu len „Aplikovateľné sankčné programy“), alebo
      2. je priamo alebo nepriamo vlastnená alebo ovládaná osobou uvedenou v 27.3.1 alebo v 27.3.3, akýkoľvek z jej predstaviteľov alebo osôb konajúcich v jej mene je osobou uvedenou v 27.3.1 alebo v 27.3.3, alebo má s osobou uvedenou v 27.3.1 alebo v 27.3.3 uzatvorenú dohodu o vykonávaní väčšiny hlasovacích práv, alebo
      3. má sídlo, miesto podnikania či príjmov, alebo priebežné obchodné aktivity na území ktoréhokoľvek štátu alebo teritória uvedeného v zozname relevantných sankcionovaných štátov alebo teritórií zverejnenom na webstránke <https://www.seas.sk/o-nas/udrzatelnost-a-inovacie/zainteresovane-strany/aplikovatelne-sankcne-programy-sankcionovane-staty-a-teritoria/> (znenie tohto zoznamu tvorí prílohu týchto súťažných podkladov) a to v rozsahu, resp. spôsobom, ktorý danú fyzickú alebo právnickú osobu zaraďuje pod pôsobenie príslušnej sankcie vzťahujúcej sa na daný štát alebo teritórium, alebo
      4. pre účely plnenia zmluvy s obstarávateľom zazmluvní akéhokoľvek subdodávateľa, ktorý je sám sankcionovanou osobou.
      5. Úspešný uchádzač alebo uchádzač je povinný poskytnúť obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá v súlade s § 56 ods. 8 a 12 zákona do 10 pracovných dní odo dňa uplynutia lehoty podľa § 56 ods. 2 až 7 zákona, ak bol na jej uzavretie písomne vyzvaný. Obstarávateľ môže pred písomným vyzvaním na uzavretie zmluvy uskutočniť s úspešným uchádzačom alebo uchádzačmi rokovania výhradne o znížení zmluvnej ceny. Obstarávateľ môže určiť, a to aj na základe dôvodnej žiadosti úspešného uchádzača alebo uchádzača, že lehota na poskytnutie súčinnosti je dlhšia ako desať pracovných dní. Ak úspešný uchádzač alebo uchádzač odmietne uzavrieť zmluvu alebo nesplní povinnosť podľa prvej vety, príp. nie je splnená povinnosť podľa § 11 ods. 1 zákona o zapísaní do registra partnerov verejného sektora, obstarávateľ ju môže uzatvoriť s uchádzačom, ktorý sa umiestnil na nasledujúcom mieste v poradí Uchádzač musí byť, rovnako ako jeho subdodávatelia, zapísaný v registri partnerov verejného sektora v zmysle § 11 ods. 1 zákona v prípade, že sa na nich táto povinnosť vzťahuje. Uchádzač sa zaväzuje pred podpisom zmluvy obstarávateľovi predložiť v rámci súčinnosti podľa ustanovenia § 56 ods. 8 zákona nasledovné dokumenty:
      6. preukázanie skutočnosti, že uchádzač, rovnako ako akýkoľvek jeho subdodávateľ podľa bodu 27.4 nižšie (ak sa uplatní) nie je sankcionovanou osobou a uzavretie a/alebo plnenie zmluvy s  uchádzačom by nevyvolalo porušenie príslušnej sankcie, ktorá sa na tohto uchádzača alebo subdodávateľa vzťahuje, a to predložením riadne a pravdivo vyplneného a podpísaného Vyhlásenia k sankciám a zoznamu vyžadovaných informácií (KYC dotazník).
   4. Pre preukázanie schopnosti splniť osobitnú podmienku plnenia zmluvy je rozhodujúci aj akýkoľvek subdodávateľ uchádzača, ktorého (i) sídlo alebo miesto podnikania sa nachádza mimo Európskej únie alebo ktorého (ii) podiel na tovaroch, prácach alebo službách, ktoré sa majú poskytnúť podľa zmluvy presiahne (v peňažnej hodnote) 200.000,- EUR (bez DPH). Uchádzač je preto povinný v rámci poskytnutia súčinnosti podľa bodu 27.3.5 zoznam požadovaných informácií (KYC dotazník) vyplniť aj ohľadom každého takéhoto svojho subdodávateľa pre danú zmluvu s obstarávateľom.
   5. Za neposkytnutie riadnej súčinnosti sa považuje nielen nepredloženie alebo neúplné vyplnenie Vyhlásenia k sankciám a zoznamu požadovaných informácií (KYC dotazník), ale aj skutočnosť, ak obstarávateľ zistí, že takýto uchádzač alebo akýkoľvek jeho subdodávateľ podľa bodu 27.3.5 je sankcionovanou osobou a uzavretie a/alebo plnenie zmluvy s takýmto uchádzačom by vyvolalo porušenie príslušného Aplikovateľného sankčného programu, ktorý sa na tohto uchádzača alebo jeho príslušného subdodávateľa vzťahuje, t.j. že vyhlásenie uchádzača podľa bodu 27 predložené v rámci poskytnutia súčinnosti pred podpisom zmluvy nebolo vyplnené pravdivo. V prípade, že sankcionovanou osobou je subdodávateľ a uzavretie a/alebo plnenie zmluvy s daným uchádzačom by vyvolalo porušenie príslušného Aplikovateľného sankčného programu vzťahujúceho sa na takého subdodávateľa, obstarávateľ vyzve uchádzača, aby v primeranej lehote určenej obstarávateľom:
      1. vymenil tohto subdodávateľa, za takého subdodávateľa, ktorý nie je sankcionovanou osobou a u ktorého by uzavretie a/alebo plnenie zmluvy s daným uchádzačom nevyvolalo porušenie príslušného Aplikovateľného sankčného programu vzťahujúceho sa na takého subdodávateľa a ktorý bude spĺňať všetky stanované podmienky v zmysle súťažných podkladov a
      2. predložil obstarávateľovi novovyplnené vyhlásenie k sankciám a zoznam požadovaných informácií (KYC), obsahujúce aj všetky požadované informácie o takomto novom subdodávateľovi.
   6. Ak uchádzač na základe výzvy obstarávateľa kroky podľa bodov 27.5.1 a 27.5.2 v stanovenej lehote riadne nesplní, bude to obstarávateľ považovať za neposkytnutie riadnej súčinnosti zo strany daného uchádzača v zmysle týchto súťažných podkladov.
   7. Obstarávateľ pri vyhlásení tohto verejného obstarávania vychádzal z predpokladu (okolnosti), že náklady na zabezpečenie služby tvoriacej predmet zákazky budú rovnaké alebo nižšie ako predpokladaná hodnota zákazky. Ak výsledok hodnotenia ponúk uvedený predpoklad nepotvrdí, vyhradzuje si obstarávateľ právo zrušiť použitý postup zadávania zákazky podľa § 57 ods. 2 zákona z dôvodu, že sa zmenili okolnosti, za ktorých bolo verejné obstarávanie vyhlásené.

časť vi.

Ďalšie informácie

1. OCHRANA OSOBNÝch ÚDAJov a Dôvernosť procesu verejného obstarávania
   1. Obstarávateľ počas procesu obstarávania môže získavať a spracúvať osobné údaje, zakaždým v plnom súlade s príslušnými právnymi predpismi. Ide predovšetkým o osobné údaje uchádzačov - fyzických osôb a osobné údaje členov štatutárnych a dozorných orgánov uchádzačov - právnických osôb a ich spoločníkov, akcionárov alebo iných ich ovládajúcich osôb uvedených vo verejne prístupných registroch (uvedené osoby ďalej spoločne len „Verejne vedené osoby“), ako aj o osobné údaje iných osôb (napr. osobné údaje osôb, prostredníctvom ktorých uchádzači preukazujú splnenie podmienok účasti, osobné údaje osôb, ktoré sa akýmkoľvek spôsobom podieľajú na realizácii predmetu obstarávania a pod.) predložené obstarávateľovi uchádzačmi počas ich účasti v procese obstarávania (takéto osoby ďalej spoločne len „Špecificky uvedené osoby“). Bližšie informácie o spôsobe, rozsahu a právnych základoch spracúvania osobných údajov, ako aj o súvisiacich právach dotknutých osôb sú uvedené v Oznámení o získavaní a spracúvaní osobných údajov (ďalej len „Oznámenie“), ktorého znenie je zverejnené na internetovej stránke: <https://www.seas.sk/pre-dodavatelov/obstaravanie/>. Pred predložením ponuky je uchádzač povinný zabezpečiť oboznámenie každej jeho Verejne vedenej osoby a Špecificky uvedenej osoby s celým znením a podmienkami Oznámenia. Ak uchádzač uvádza alebo predkladá v rámci svojej ponuky osobné údaje akejkoľvek Špecificky uvedenej osoby je povinný priložiť k svojej ponuke aj potvrdenie podpísané každou takouto Špecificky uvedenou osobou o takomto oboznámení, vystavené na formulári, ktorý je súčasťou Oznámenia.
   2. Uchádzač musí najneskôr v deň predloženia svojej ponuky obstarávateľovi splniť svoje povinnosti podľa bodu 28.1 týchto súťažných podkladov. Splnenie tejto podmienky uchádzač nie je povinný obstarávateľovi preukazovať, s výnimkou predloženia Potvrdenia o oboznámení sa s Oznámením (v zmysle bodu 28.1 týchto súťažných podkladov). Splnenie povinnosti podľa prvej vety uchádzač potvrdzuje zakaždým predovšetkým predložením svojej ponuky obstarávateľovi.
   3. Informácie týkajúce sa preskúmania, vysvetľovania a vyhodnocovania ponúk sú dôverné. Členovia komisie na vyhodnotenie ponúk a zodpovedné osoby obstarávateľa nesmú/nebudú počas prebiehajúceho procesu vyhláseného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám. Po podpise zmluvy obstarávateľ zverejní v profile na stránke Úradu pre verejné obstarávanie zápisnice o posúdení splnenia podmienok účasti vo verejnom obstarávaní, ponuku úspešného uchádzača, zápisnice z otvárania ponúk, zápisnice o vyhodnotení ponúk, uzavretú zmluvu a každú jej zmenu, prípade iné dokumenty, ktoré zákon vyžaduje zverejniť v profile obstarávateľa.
   4. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:
      1. uvedené nebude v rozpore so zákonom a inými platnými všeobecne záväznými právnymi predpismi,
      2. z obsahu ponuky bude nepochybne jasné, ktoré informácie považuje uchádzač za dôverné

V opačnom prípade obstarávateľ zverejní v profile kompletnú ponuku.

* 1. Uchádzač je povinný zachovávať mlčanlivosť o dôverných informáciách, ktoré mu budú sprístupnené v priebehu verejného obstarávania.

1. Opravné prostriedky
   1. Uchádzač, ktorý si vyžiadal súťažné podklady, a ktorému ich obstarávateľ poskytol, resp. ktorý si ich prevzal a ktorý sa domnieva, že jeho práva alebo právom chránené záujmy boli alebo mohli byť postupom obstarávateľa dotknuté, môže podľa § 164 zákona podať obstarávateľovi na vybavenie žiadosť o nápravu.
   2. Uchádzač, ktorý podľa predchádzajúceho bodu podal obstarávateľovi na vybavenie žiadosť o nápravu, môže v prípade zamietnutia podanej úplnej žiadosti o nápravu, resp. doručenia nesúhlasného stanoviska obstarávateľa k podanej úplnej žiadosti o nápravu, resp. v prípade nedoručenia vyjadrenia k žiadosti o nápravu v zákonnej lehote, podať podľa § 170 zákona námietku proti postupu obstarávateľa.
2. Záverečné ustanovenie
   1. Riadenie obchodných činností a vnútorných vzťahov spoločnosti Slovenské elektrárne, a.s., je vykonávané v súlade so zásadami uvedenými v Etickom kódexe SE a v Pláne nulovej tolerancie korupcie (Princípy), ktorých znenia sú zverejnené na webovej stránke: <https://www.seas.sk>.
   2. Obstarávateľ zruší použitý postup zadávania zákazky z dôvodov uvedených v § 57 ods. 1 zákona.
   3. Obstarávateľ môže zrušiť použitý postup zadávania zákazky z dôvodov uvedených v § 57 ods. 2 zákona.
   4. Obstarávateľ si vyhradzuje právo zrušiť toto verejné obstarávanie, ak pri výkone kontroly uskutočnenej v súvislosti s danou zákazkou budú identifikované nedostatky, ktoré by mali alebo mohli mať vplyv na výsledok verejného obstarávania.
   5. Obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
   6. Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
   7. Obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, obstarávateľ v súlade s § 40 ods. 6 písm. f) zákona vylúči uchádzača z tohto verejného obstarávania.
   8. Obstarávateľ v rámci opatrení podľa predchádzajúceho bodu požaduje, aby záujemca, uchádzač, resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov.
   9. Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti obstarávateľa.

A.2 PODMIENKY ÚČASTI

1. **spoločné ustanovenia**
   1. Uchádzač môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom v zmysle § 39 zákona.
   2. Vyplnená časť I. Informácie týkajúce sa postupu verejného obstarávania a obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) vo formáte .rtf tvorí prílohu týchto súťažných podkladov.
   3. Formulár jednotného európskeho dokumentu spolu s manuálom na jeho vyplnenie je vo formáte.rtf, umožňujúcom jeho priame vypĺňanie, dostupný na webovom sídle Úradu pre verejné obstarávanie <https://www.uvo.gov.sk/legislativametodika-dohlad/jednotny-europsky-dokument-605.html> a na webovom sídle Európskej komisie <https://ec.europa.eu/growth/single-market/public-procurement/digital/espd_en>.
   4. Obstarávateľ upozorňuje uchádzačov/záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, sami preniesli, resp. prepísali údaje uvedené v prílohe týchto súťažných podkladov obsahujúce informácie týkajúce sa postupu verejného obstarávania a identifikácie obstarávateľa.
   5. Obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.
   6. Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.
   7. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti. V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.
   8. Obstarávateľ vyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti, v Časti II. Informácie týkajúce sa hospodárskeho subjektu a v časti III. Dôvody na vylúčenie jednotného európskeho dokumentu uviedol informácie o takýchto subdodávateľoch.
   9. Ak nedošlo k predloženiu dokladov preukazujúcich splnenie podmienok účasti skôr, obstarávateľ je povinný po vyhodnotení ponúk vyhodnotiť splnenie podmienok účasti uchádzačovi, ktorý sa umiestnil na prvom mieste v poradí, v súlade s § 55 ods. 1 zákona. Ak dôjde k vylúčeniu uchádzača, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.
   10. Ak niektorý z uchádzačov preukáže splnenie podmienok účasti **jednotným európskym dokumentom**, obstarávateľ môže kedykoľvek v priebehu verejného obstarávania požiadať o predloženie dokladov nahradených jednotným európskym dokumentom. Nepredloženie dokladov v lehote 5 pracovných dní odo dňa doručenia žiadosti, prípadne v dlhšej lehote stanovenej obstarávateľom, sa považuje za nesplnenie podmienok účasti.
2. **Podmienky účasti vo verejnom obstarávaní podľa § 32 Osobné postavenie**

2.1. Tohto verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 zákona.

2.2 Záujemca musí spĺňať nasledovné podmienky účasti týkajúce sa osobného postavenia a preukázať ich splnenie predložením nižšie uvedených dokladov (môžu byť nahradené aj jednotným európskym dokumentom):

* + 1. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za **trestný čin** korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
* *doklad:*

*podnikateľ - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,*

*podnikateľ - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za spoločnosť (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami podnikateľa*

* + 1. *nemá* ***nedoplatky na poistnom*** *na sociálne poistenie a zdravotná poisťovňa* ***neeviduje voči nemu pohľadávky po splatnosti*** *podľa osobitných predpisov v Slovenskej republike a v štáte sídla, miesta podnikania alebo obvyklého pobytu,*
* *doklad: potvrdenie zdravotnej poisťovne a Sociálnej poisťovne nie staršie ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach)*
  + 1. *nemá* ***daňové nedoplatky voči daňovému úradu a colnému úradu*** *v Slovenskej republike a v štáte sídla, miesta podnikania alebo obvyklého pobytu,*
* *doklad: potvrdenie miestne príslušného daňového úradu a miestne príslušného colného úradu nie staršie ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach)*
  + 1. nebol na jeho majetok vyhlásený **konkurz**, nie je v **reštrukturalizácii**, nie je v **likvidácii**, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* *doklad: potvrdenie príslušného súdu nie staršie ako tri mesiace*
  + 1. je **oprávnený** dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorý predkladá ponuku,
* *doklad o oprávnení dodávať tovar, uskutočňovať stavebné práce alebo poskytovať službu:*
  + *živnostenské oprávnenie alebo výpis zo živnostenského registra (napríklad podnikateľ - fyzická osoba, podnikateľ - príspevková organizácia),*
  + *výpis z obchodného registra (napríklad podnikateľ - právnická osoba, podnikateľ - fyzická osoba zapísaná v obchodnom registri),*
  + *iné než živnostenské oprávnenie, vydané podľa osobitných predpisov*
    1. nemá uložený **zákaz účasti vo verejnom obstarávaní** potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
* *doklad: čestné vyhlásenie*
  1. Uchádzač zapísaný v **zozname hospodárskych subjektov** podľa § 152 zákona môže preukázať splnenie podmienok účasti osobného postavenia podľa § 32 ods. 1 písm. a) až f) **zápisom** do **zoznamu hospodárskych subjektov** alebo predložením potvrdenia o zápise do **zoznamu hospodárskych subjektov** vydaného príslušným orgánom iného členského štátu, pričom ak zápis uchádzača v **zozname hospodárskych subjektov** neobsahuje všetky doklady potrebné na preukázanie splnenia podmienok účasti v súlade s ustanovením § 32 ods. 2 zákona platného v čase vyhlásenia tohto verejného obstarávania, predloží tieto doklady v ponuke.
  2. Uchádzač, ktorý nie je zapísaný v **zozname hospodárskych subjektov** podľa § 152 zákona, preukáže splnenie podmienok účasti osobného postavenia dokladmi v súlade s § 32 ods. 2 zákona.
  3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona, alebo nevydáva ani rovnocenné doklady, môže ich **nahradiť čestným vyhlásením** podľa predpisov platných v štáte jeho sídla, miesta podnikania alebo obvyklého pobytu.
  4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
  5. Uchádzač, ktorého tvorí skupina dodávateľov, preukazuje splnenie podmienok účasti, týkajúcich sa osobného postavenia, za každého člena skupiny osobitne.
  6. Obstarávateľ nie je oprávnený použiť údaje z informačných systémov verejnej správy podľa osobitného predpisu, a teda uchádzača (ak nie je zapísaný v ZHS, alebo ak doklady dočasne nenahrádza predložením JED) predloží za účelom preukázania splnenia podmienok účasti osobného postavenia obstarávateľovi v ponuke všetky doklady podľa bodu 2 tejto časti súťažných podkladov.
  7. Obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné. Záujemca alebo uchádzač na účely identifikácie dokladu podľa prvej vety uvedie v žiadosti o účasť alebo v ponuke identifikáciu verejného obstarávania v ktorom predložil doklad podľa prvej vety spolu s presnou identifikáciou časti ponuky alebo žiadosti o účasť v ktorej sa tento doklad nachádza.

1. **Podmienky účasti vo verejnom obstarávaní podľa § 33 Finančné a ekonomické postavenie**
   1. Tohto verejného obstarávania sa môže zúčastniť len ten, kto spĺňa nižšie stanovené požiadavky na preukázanie **finančného a ekonomického postavenia** a preukáže ich splnenie predložením uvedených dokladov (môžu byť nahradené aj jednotným európskym dokumentom).
   2. Uchádzač predloží v ponuke v súlade § 33 ods. 1 písm. a) zákona;
      1. **vyjadrenie banky alebo pobočky zahraničnej banky**

*Minimálna požadovaná úroveň štandardu:*

Vyjadrenie banky alebo pobočky zahraničnej banky musí obsahovať, že uchádzač za obdobie posledných troch rokov nebol v nepovolenom debete a je schopný plniť svoje záväzky voči banke (dodržiava splátkový kalendár v prípade splácania úveru a pod.), alebo obsahuje prísľub o poskytnutí úveru. Vyjadrenie banky nesmie byť staršie ako 3 mesiace. Uchádzač tiež predloží čestné vyhlásenie podpísané osobou oprávnenou konať v jeho mene, v ktorom vyhlási, že nemá otvorený účet ani záväzky v inej banke/bankách okrem tej/tých, od ktorej/ktorých predložil vyjadrenie banky.

* 1. Uchádzač môže na preukázanie finančného a ekonomického postavenia využiť finančné zdroje **inej osoby**, bez ohľadu na ich právny vzťah. V takomto prípade musí uchádzač obstarávateľovi **preukázať**, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukazuje uchádzač **písomnou zmluvou** uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať **záväzok** osoby, že **poskytne plnenie** počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúcich sa **osobného postavenia** podľa § 32 ods. 1 zákona, okrem písm. e) zákona. Obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8 zákona.
  2. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa finančného a ekonomického postavenia **spoločne za skupinu**.

1. **Podmienky účasti vo verejnom obstarávaní podľa § 34 Technická spôsobilosť alebo odborná spôsobilosť** 
   1. Tohto verejného obstarávania sa môže zúčastniť len ten, kto spĺňa nižšie stanovené požiadavky na preukázanie **technickej alebo odbornej spôsobilosti,** a preukáže ich splnenie predložením uvedených dokladov(môžu byť nahradené aj jednotným európskym dokumentom):
      1. V súlade s ustanovením § 34 ods. 1 písm. a) zákona: **Zoznam dodávok tovaru/poskytnutých služieb rovnakého alebo podobného charakteru a zložitosti, ako je predmet zákazky uskutočnených za predchádzajúcich 15 rokov** od vyhlásenia verejného obstarávania, s uvedením cien, lehôt dodania a odberateľov.

Dokladom je referencia, ak odberateľom bol verejný obstarávateľ alebo obstarávateľ podľa zákona.

*Minimálna požadovaná úroveň štandardu:*

Zoznam riadne poskytnutých plnení (referencií) o vykonaní aspoň jednej rekonštrukcie francisovej turbíny ktorej súčasťou bol návrh hydraulického profilu obežného kolesa, rozvádzacích lopát a pevných lopát, overenie návrhu modelovými skúškami, výroba nového obežného kolesa a úprava profilov rozvádzacích lopát (RL) a pevných lopát na diele, podľa tohto návrhu, rekonštrukcia vysokotlakového hydraulického systému pre ovládanie a reguláciu turbíny.

Minimálne parametre rekonštruovaných a opravovaných turbín:

Min. výkon: 20 MW

Min priemer obežného kolesa (OK) francisovej turbíny: 4 000 mm

Min. spád: 30 m

Min prietok: 40 m3 / s

Preukázanie jednotlivých popísaných činností nemusia byť z jednej realizovanej zákazky, nesmú byť však staršie ako 15 rokov.

Uchádzač uvedie, pre ktorú vodnú elektráreň opravu vykonal a v akom rozsahu.

Zo zoznamu dodávok tovaru/poskytnutých služieb musí vyplývať, že uchádzač v relevantnom období dodal tovar/poskytol služby rovnakého alebo podobného charakteru ako predmet zákazky v kumulatívnej hodnote **min. 2 000 000 EUR bez DPH** (slovom: dva milióny eur bez DPH).

V prípade, že v rámci predložených referencií boli poskytované aj iné služby alebo tovary ako tie, ktoré sú predmetom zákazky, musí byť z dokladu pre objektívne posúdenie splnenia podmienok účasti zrejmá hodnota poskytnutých služieb alebo tovarov, ktoré sú predmetom zákazky.

**Zoznam musí obsahovať minimálne:**

* + - * názov a sídlo odberateľa,
      * kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
      * predmet zákazky,
      * popis predmetu zákazky,
      * doba poskytnutia, od – do, **mesiac a rok**,
      * cena zákazky **bez DPH** celkom za požadované obdobie.

Obstarávateľ v súlade s § 34 ods. 2 určil dlhšiu dobu ako je doba podľa § 34 ods. 1 písmeno a) zákona za účelom zabezpečenia dostatočnej hospodárskej súťaže s ohľadom na špecifickosť zákazky.

* + 1. V súlade s ustanovením § 34 ods. 1 písm. g) zákona: **Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov (nižšie špecifikovaných expertov), zodpovedných za riadenie realizácie služieb.**

*Minimálna požadovaná úroveň štandardu:*

Uchádzač musí preukázať svoju odbornú spôsobilosť na poskytovanie požadovaného plnenia potvrdením, že má k dispozícii nižšie špecifikovaných expertov spĺňajúcich stanovené požiadavky, v príslušnom počte. Nižšie uvedené požiadavky na experta uchádzač preukáže:

a) predložením profesijného životopisu s minimálnym obsahom:

\* meno a priezvisko experta,

\* dosiahnuté vzdelanie,

\* súčasná pracovná pozícia,

\* prehľad profesijnej praxe vzťahujúcej sa k plneniu predmetu obstarávania,

\* vlastnoručný podpis experta.

b) v prípade, ak uchádzač nie je súčasným zamestnávateľom príslušného experta, predložením písomnej zmluvy uzavretej medzi uchádzačom a expertom (v zmysle identifikácie nižšie) o využití odborných kapacít experta pri plnení zmluvy uchádzačom, ak sa uchádzač stane úspešným v tomto verejnom obstarávaní.

c) predložením originálu/overenej kópie požadovaného dokladu o odbornej spôsobilosti alebo jeho ekvivalentu.

Ak má uchádzač sídlo, miesto podnikania alebo obvyklý pobyt na území iného členského štátu Európskej únie, obstarávateľ uzná pre účely zaradenia do procesu verejného obstarávania aj ekvivalentné doklady o odbornej spôsobilosti v súlade s platným právom daného štátu záujemcu. Pred podpisom zmluvy, má úspešný uchádzač povinnosť predložiť obstarávateľovi  ekvivalentné doklady vydané podľa platnej legislatívy iného členského štátu Európskej únie, ktoré budú autorizované príslušnými úradnými orgánmi alebo inštitúciami Slovenskej republiky.

d) predložením kópie dokladu o dosiahnutom vzdelaní.

Uchádzač vyššie uvedeným spôsobom preukáže splnenie nasledujúcich minimálnych požiadaviek na expertov:

4.1.2.1 Expert č. 1: **Technický dozor** (pracovník pre výkon technického dozoru na vodnej elektrárni, ktorý bol zodpovedný za dozor merania, montážnych prác a skúšok zariadenia) - musí preukázať pre min. 1 osobu nasledovné:

- prax minimálne 5 rokov v danej oblasti výkonu dozoru pri montážnych prácach na vodných turbínach;

- minimálne 3 profesijné skúsenosti na projekte, kde sa ako technický dozor podieľal na generálnej oprave, alebo modernizácii vodnej turbíny (kaplanovej, alebo francisovej) v rozsahu kompletnej spätnej montáže a uvedenia do prevádzky.

4.1.2.2 Expert č. 2: **Statik – výpočtár** – musí preukázať pre min. 1 osobu nasledovné:

- prax minimálne 5 rokov v danej oblasti (navrhovanie mechanizmov, optimálne dimenzovanie strojných súčastí, výpočet životnosti a spoľahlivosti strojov, metódy a prostriedky inžinierskeho experimentu a výskumu v odbore aplikovanej mechaniky);

- dosiahnuté vysokoškolské vzdelanie minimálne druhého stupňa v oblasti Aplikovaná mechanika, resp. v obdobnom obore, alebo ekvivalent.

4.1.2.3 Expert č. 3: **Špecialista na prúdenie** – musí preukázať pre min. 2 osoby nasledovné:

- prax minimálne 5 rokov v danej oblasti (navrhovanie tvarov obtekaných častí turbín a čerpadiel, optimálne dimenzovanie strojných súčastí, metódy a prostriedky inžinierskeho experimentu a výskumu v odbore aplikovanej hydrodynamiky);

- dosiahnuté vysokoškolské vzdelanie minimálne druhého stupňa v oblasti Aplikovaná hydrodynamika, resp. v obdobnom obore, alebo ekvivalent.

4.1.2.4 Expert č. 4: **Medzinárodný zváračský inžinier** – (Pracovník koordinujúci zváranie v rozsahu komplexnej úrovne) musí preukázať pre min. 2 osoby nasledovné:

- prax minimálne 5 rokov v danej oblasti;

- je držiteľom platného certifikátu IWE alebo jeho ekvivalentu.

Osoby, ktorými uchádzač preukazuje splnenie tejto podmienky, sa musia podieľať na **realizácii** zákazky. Títo pracovníci musia byť zároveň **uvedení v zmluve**.

V prípade, ak predkladané doklady obsahujú identifikáciu konkrétnej osoby, na ktorú sú vystavené, je uchádzač povinný splniť svoje povinnosti podľa bodu 28.1 týchto súťažných podkladov, pričom splnenie tejto povinnosti uchádzač potvrdzuje predložením Potvrdenia o oboznámení sa s Oznámením o získavaní a spracúvaní osobných údajov, ktoré je k dispozícii v systéme Eranet.

* + 1. V súlade s ustanovením § 35 zákona musí mať zavedené opatrenia na **systém manažérstva kvality.**

*Minimálna požadovaná úroveň štandardu:*

Uchádzač predloží platný certifikát systému manažérstva kvality vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality uchádzačom podľa normy STN EN ISO 9001:2015 vzťahujúci sa na oblasť predmetu zákazky.

Obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

* + 1. V súlade s § 35 zákona musí mať na zabezpečenie kvality plnenia zdokumentovaný a funkčný **systém riadenia bezpečnosti podľa**  štandardov ISO 45001.

*Minimálna požadovaná úroveň štandardu:*

Uchádzač predloží platný certifikát systému riadenia bezpečnosti, ktorým uchádzač potvrdzuje splnenie požiadaviek na systém riadenia bezpečnosti podľa štandardov ISO 45001 vzťahujúci sa na oblasť predmetu zákazky.

Obstarávateľ uzná ako rovnocenný doklad na zabezpečenie systému riadenia bezpečnosti vyplnený dotazník **Kontrolný list BOZP**, ktorý je súčasťou týchto podmienok účasti, a na základe ktorého obstarávateľ posúdi funkčnosť riadenia BOZP. Pre splnenie požiadaviek musí uchádzač dosiahnuť pri hodnotení **Kontrolného listu BOZP** 14 bodov z celkového počtu 28 bodov.

Obstarávateľ uzná ako rovnocenné certifikáty vydané orgánmi z členských štátov EU. Obstarávateľ prijme aj iné dôkazy predložené uchádzačom, ktoré sú rovnocenné opatreniam na zabezpečenie systému BOZP podľa požiadaviek na vystavenie príslušného certifikátu.

* + 1. V súlade s ustanovením § 34 ods. 1 písm. h) a § 36 zákona uvedie opatrenia environmentálneho manažérstva, ktoré použije pri plnení.

*Minimálna požadovaná úroveň štandardu:*

Uchádzač predloží platný certifikát systému environmentálneho manažérstva vydaného nezávislou inštitúciou, ktorým potvrdzuje splnenie požiadaviek na systém environmentálneho manažérstva podľa normy STN EN ISO 14001:2004.

Obstarávateľ uzná ako rovnocenný certifikát environmentálneho manažérstva vydaný príslušným orgánom členského štátu EU. Ak uchádzač objektívne nemal možnosť získať príslušný certifikát v určených lehotách, obstarávateľ prijme aj iné dôkazy o rovnocenných opatreniach na environmentálneho manažérstva predložené uchádzačom, ktorými preukáže, že ním navrhované opatrenia na zabezpečenie environmentálneho manažérstva sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva.

* 1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity **inej osoby**, bez ohľadu na ich právny vzťah. V takomto prípade musí uchádzač **preukázať** obstarávateľovi, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač **písomnou zmluvou** uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať **záväzok** osoby, že **poskytne plnenie** počas celého trvania zmluvného vzťahu. Osoba, ktorej zdroje majú byť použité na preukázanie technickej alebo odbornej spôsobilosti, musí spĺňať podmienky účasti týkajúce sa **osobného postavenia**,okrem § 32 ods. 1 písm. e) zákona. Obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.
  2. V prípade, ak uchádzač v rámci preukazovania splnenia podmienok účasti poskytuje obstarávateľovi osobné údaje Špecificky uvedených osôb, musí si splniť svoje povinnosti podľa bodov 28.1 a 28.2 súťažných podkladov. Splnenie tejto podmienky je uchádzač povinný obstarávateľovi preukázať predložením **Potvrdenia o oboznámení sa s Oznámením o získavaní a spracúvaní osobných údajov,** v súlade sbodom 28.1 súťažných podkladov.
  3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti týkajúcich sa technickej spôsobilosti alebo odbornej spôsobilosti **spoločne za skupinu**.

A.3 KRITÉRIÁ NA VYHODNOTENIE PONÚK

1. Jediným kritériom na vyhodnotenie ponúk je najnižšia celková cena za dodanie predmetu obstarávania vyjadrená v EUR bez DPH.
2. Poradie ponúk bude určené vzostupne od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou cenou.
3. Poradie uchádzačov sa určí porovnaním výšky navrhnutých ponukových cien vyjadrených v EUR bez DPH. Úspešný bude ten uchádzač, ktorý navrhol najnižšiu cenu.
4. V systéme ERANET zadáva uchádzač cenu na nasledujúce položky:

* **Celková cena za dodanie predmetu obstarávania v EUR bez DPH**

Zároveň uchádzač vloží do systému vyplnený Formulár cenovej ponuky podľa prílohy týchto súťažných podkladov.